b'\n_START_ARTICLE_\nFrance Cukjati\n_START_SECTION_\n\xc5\xbdivljenjepis\n_START_PARAGRAPH_\nNjegov o\xc4\x8de je padel med drugo svetovno vojno kot partizan. O\xc4\x8de je leto dni po njegovem rojstvu umrl v spopadih. Njegova mati, u\xc4\x8diteljica, je bila verna katoli\xc4\x8danka, zaradi \xc4\x8desar so leta 1948 nacionalizirali njihovo trgovino._NEWLINE_Ko je dokon\xc4\x8dal prvo stopnjo gradbene fakultete, je sprva odslu\xc5\xbeil enoletni voja\xc5\xa1ki rok v Vojvodini, nato pa je leta 1964 vstopil v jezuitski red. Po dvoletnemu noviaciatu je nato v Zagrebu dokon\xc4\x8dal triletni \xc5\xa1tudij filozofije, nato pa v Frankfurtu diplomiral \xc5\xa1e iz teologije. Zatem se je vrnil v Slovenijo, kjer je bil eno leto kaplan v Mariboru, nato pa po duhovni\xc5\xa1ki posvetitvi pa kot kaplan na Pobre\xc5\xbeju, nato pa v Borovnici. Takrat je tudi pri\xc4\x8del \xc5\xa1tudirati \xc5\xa1e medicine, nakar je izstopil iz jezuitskega reda; leta 1978 v Ljubljani je dokon\xc4\x8dal \xc5\xa1e \xc5\xa1tudij medicino._NEWLINE_Najprej se je zaposlil v obratni ambulanti v Litostroju (\xc5\xa0i\xc5\xa1ka), nato pa v Iskrini ambulanti v Stegnah). Leta 1991 je postal direktor zdravstvenega doma na Vrhniki, tri leta pozneje pa je dobil koncesijo za zdravnika zasebnika. Aktivno je sodeloval tudi pri ustanavljanju zdravni\xc5\xa1ke zbornice in bil \xc5\xa1tiri leta njen generalni sekretar._NEWLINE_V obdobju Bajukove vlade ga je Andrej Bru\xc4\x8dan, takratni minister za zdravstvo, imenoval za dr\xc5\xbeavnega sekretarja za osnovno zdravstvo. Na parlamentarnih volitvah leta 2000 je bil na listi Jan\xc5\xa1eve SDS izvoljen za poslanca v Dr\xc5\xbeavnem zboru, dve leti kasneje pa je postal vodja poslanske skupine SDS. Bil je med pobudniki referenduma o zakonu o oploditvi z biomedicinsko pomo\xc4\x8djo._NEWLINE_V Dr\xc5\xbeavni zbor Republike Slovenije je bil izvoljen tudi leta 2004, ravno tako na listi tokrat zmagovite SDS. Na ustanovni seji, 22. oktobra, je bil s skoraj dvotretjinsko podporo izvoljen za predsednika Dr\xc5\xbeavnega zbora._NEWLINE_Je poro\xc4\x8den, ima \xc5\xa1tiri sinove in \xc5\xa1tirinajst vnukov.'